ג'יימס טולקן

ג'יימס סטיוארט טולקן (באנגלית: James Stewart Tolkan; נולד ב-20 ביוני 1931) הוא שחקן אמריקאי. ידוע בעיקר בזכות תפקידו כמר סטריקלנד בסרטים "בחזרה לעתיד" ו"בחזרה לעתיד 2", וכמרשל ג'יימס סטריקלנד בסרט "בחזרה לעתיד 3". כן השתתף בסדרת הטלוויזיה המונפשת המבוססת על הסרטים. בנוסף שיחק, בין היתר, בסרטים "אהבה ומלחמה", "אהבה בשחקים", "שליטי היקום", "דיק טרייסי" ו"מותק, הילד השתגע 2".

ביוגרפיה
טולקן נולד במישיגן והתחנך בטוסון, שם סיים את לימודיו התיכוניים ב-1949. הוא שיחק בקבוצת הכדורגל בבית ספרו. אחר כך למד, בין היתר, באוניברסיטת איווה ובאולפן השחקנים. טולקן שירת בצי ארצות הברית אך בהמשך סבל מבעיה בלב; הוא שוחרר תוך שנה מסיבות רפואיות.

ב-1960 החל את דרכו בעולם המשחק. הוא שיחק, בין היתר, גם בסרטים "סרפיקו", "משחקי מלחמה" ו"הנהר". כמו כן השתתף במגוון סדרות טלוויזיה, בהן "בלוז לכחולי המדים", "רמינגטון סטיל", "מיאמי מחלק מוסר", "הנסיך המדליק מבל אייר", "אגדות מעולם המסתורין", "שנות הקסם", "מהדורה מוקדמת" ו"העוקץ".

קישורים חיצוניים

הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1931